
1.  Formål
Å ha et system for å melde ulykker, skader og tilløp til ulykker og registrere disse, for å forebygge nye hendelser og for å sikre eventuelle skaddes rettigheter.

2.  Omfang
Retningslinjen gjelder for alle enheter ved NTNU. Alle ulykker, skader og tilløp til ulykker der tilsatte og/eller studenter ved NTNU er involvert, eller det har blitt eller kunne ha blitt materiell skade på NTNUs bygninger eller arealer, skal håndteres etter denne retningslinjen.

3.  Ansvar og myndighet
Nærmeste linjeleder ved skade-/hendelsesstedet er ansvarlig for at hendelsen følges opp lokalt.

Fakultet-/stabsdirektør skal påse at linjeleder følger opp forebyggende tiltak.

Universitetsdirektøren er ansvarlig for at det finnes et system for å melde ulykker, skader og tilløp til ulykker, sikre eventuelle skaddes rettigheter og for forebygging av nye hendelser.

4.  Beskrivelse
Retningslinjen består av en rutine som angir hvilke plikter og oppgaver linjeleder, verneombud, eventuelt skadde, fakultet-/stabsdirektør, HMS-seksjonen og Teknisk avdeling har når en ulykke, skade eller tilløp til ulykke har inntruffet eller blitt oppdaget, samt: 

Vedlegg 1: Melding av ulykke, skade og tilløp til ulykke, med veiledning (bokmål)



 HYPERLINK "http://www.ntnu.no/hms/bok/kap-7.1vn.pdf" 

Vedlegg 1a: Melding av ulykke, skade og tilløp til ulykke, med veiledning (nynorsk)

5.  Definisjoner
Det kan være vanskelig å avgrense hva som er ulykker og hva som er tilløp til ulykke.

· Ulykke: En definisjon som kan benyttes her er at en ulykke er en utilsiktet hendelse som fører til skade på person og/eller materiell. Ofte vil en ulykke definere seg selv når den har inntruffet. Ulykker innbefatter også hendelser der personer ikke er direkte involvert, f.eks. brann o.l. 

· Tilløp til ulykke: Situasjoner/farlig forhold der det under uheldige omstendigheter kan inntreffe en ulykke. Det trenger ikke nødvendigvis å ha skjedd en hendelse, en rømningsdør som vender feil vei er f.eks. et tilløp til ulykke og skal derfor meldes. 

6.  Dokumentreferanser
Arbeidsmiljølovens §§ 14, 20, 21 og 24.

7.  Distribusjon
Retningslinjen distribueres fra HMS-seksjonen til alle arbeidsgivere i linjen og verneombud til deres HMS-håndbøker.

Kommentarer:

SINTEF, Studentsamskipnaden og NTNU bruker samme skjema for melding av ulykker, skader og tilløp til ulykker.

Linjeleder eller den person linjeleder bemyndiger, f.eks. HMS-koordinator skal sørge for at:

· det finnes rutiner for å minimalisere skadeomfanget dersom en uønsket hendelse inntreffer

· Arbeidstilsynet (tlf. Trondheim 73 52 51 25 / Oslo 22 17 78 00) og politiet (tlf. 113) uten opphold tilkalles ved alvorlig personskade

· skjemaet "Melding om ulykke, skade og tilløp til ulykke" fylles ut og distribueres til fakultets-/stabsdirektør, det sentrale hovedverneombudet ved NTNU og  HMS-seksjonen ved NTNU. Der bygning med tekniske anlegg er berørt av hendelsen, skal Teknisk avdeling ha kopi av meldingen

· ved personskade
: skjemaene Rikstrygdeverkets "RTV-blankett 11.01A"
 og Statens pensjonskasses "Melding om yrkesskade"
 (ansatte og lærlinger), evt. tilsvarende for studenter
,  fylles ut og sendes direkte til hhv. Rikstrygdeverket og 

· forsikringsselskapet

· det foretas befaring på ulykkesstedet

· forebyggende tiltak bestemmes og gjennomføres

· utfylte skjema oppbevares i henhold til at de er unntatt offentlighet

Verneombud

· skal etterse at det finnes rutiner for å minimalisere skadeomfanget dersom en uønsket hendelse inntreffer

· skal skrive under på utfylt meldeskjema

· skal delta på befaring på ulykkesstedet

· skal etterse at forebyggende tiltak bestemmes og gjennomføres

Eventuelle skadde

· skal, om mulig, raskt gi beskjed til linjeleder etter ulykken

· forelegges utfylt skjema for underskrift

· skal, om mulig, delta på befaring på ulykkesstedet

· melde ulykken på "RTV-blankett 11.01A"1,2 dersom linjeleder ikke oppfyller sin meldeplikt

· melde ulykken på Statens pensjonskasses "Melding om yrkesskade"1,3 (ansatte og lærlinger), tilsvarende for studenter4, dersom linjeleder ikke oppfyller sin meldeplikt

Fakultets-/stabsdirektør

· skal påse at linjeleder følger opp forebyggende tiltak.

· skal vurdere om hendelsen/forholdet er av en slik art at andre enheter ved fakultetet/staben bør gjennomføre forebyggende tiltak

HMS-seksjonen
· fører på vegne av Universitetsdirektøren og gjennom befaring og kontakt med linjeledelsen lokalt, tilsyn med at meldingen følges opp, tiltak for forebygging av nye ulykker, skader og tilløp til ulykker besluttes, gjennomføres og rapporteres og at linjeleder følger opp eventuelle skadde 

· analyserer trender, fører statistikk og angir tiltaksområder som så forelegges Arbeidsmiljøutvalget ved NTNU

Teknisk avdeling

· vurderer og følger opp på vegne av Universitetsdirektøren behov for utbedring, ombygging og teknisk tilpassing av bygningstekniske anlegg som følge av meldte ulykker, skader og tilløp til ulykke. Dette gjennomføres på grunnlag av befaring og kontakt med brukermiljøets linjeledelse og omfatter avklaring omkring kostnadsansvar for aktuelle tiltak

· vurderer og gjennomfører sikringstiltak for å forebygge ulykker knyttet til bygninger og teknisk infrastruktur





















� Der medisinsk hjelp er oppsøkt, ved sykefravær og ved personskader som kan medføre fremtidig mèn selv om lege ikke er oppsøkt.


� RTV-blankett 11.01A: Sendes den skaddes trygdekontor. Dette kan gi rett til refusjon fra trygdekontoret av dokumenterte utgifter den skadde har hatt i forbindelse med skaden, f.eks. legebesøk, behandling, bandasjer osv. dersom skaden godkjennes som yrkesskade av trygdekontoret.


� � HYPERLINK "http://www.spk.no/Kontakt_oss/Skjema/" ��Melding om yrkesskade�: Dette kan gi rett til å få dekket utgifter i forbindelse med skaden som ikke dekkes av folketrygdloven, f.eks. tapt inntekt og tap av fremtidig inntekt. Dekkes da av Statens pensjonskasse etter søknad.


� For studenter: Studentsamskipnaden i Trondheim har inngått avtale med AIG EUROPE om studentforsikring.

